สังคมข่าวหุ้น
*ดัชนีตลาดหุ้นไทยปิดที่ระดับ 1,572.92 จุด ลดลง 0.59 จุด มูลค่าการซื้อขาย 54,902 ล้านบาท จับตาข้อตกลงการค้าระหว่างสหรัฐฯ-จีนในเฟสแรก แม้ขณะนี้มีความคืบหน้าทางบวก รวมถึงติดตามตัวเลขส่งออกไทยงวดพ.ย.นี้ ที่จะประกาศวันนี้
22 ธ.ค. 2562

สโนว์แมน
*ดัชนีตลาดหุ้นไทยปิดที่ระดับ 1,572.92 จุด ลดลง 0.59 จุด มูลค่าการซื้อขาย 54,902 ล้านบาท จับตาข้อตกลงการค้าระหว่างสหรัฐฯ-จีนในเฟสแรก แม้ขณะนี้มีความคืบหน้าทางบวก รวมถึงติดตามตัวเลขส่งออกไทยงวดพ.ย.นี้ ที่จะประกาศวันนี้
*บอร์ด EGCO ไฟเขียวซื้อหุ้น “หยุนหลิน” โครงการวินด์ฟาร์มนอกชายฝั่งในไต้หวัน สัดส่วน 25% กำลังการผลิต 640 เมกะวัตต์ ถือว่าเป็นโครงการแรกที่ EGCO เข้าไปลงทุนในไต้หวัน คาดว่าจะมีการจ่ายไฟฟ้าเข้าระบบเฟสแรก 352 เมกะวัตต์ ไตรมาส 4/2563
*TRUE เดินหน้าพัฒนาเครือข่าย 5G โดยนำสิ่งที่กลุ่มทรูได้ศึกษาและร่วมทดสอบการใช้งาน 5G จากพันธมิตรทั่วทุกภูมิภาคในไทย มาจำลองโลกแห่งอนาคตในหลากหลายมิติ ซึ่ง 5G จะเข้ามามีบทบาทขับเคลื่อนชีวิตคนไทยให้ดีขึ้น ทั้งมิติโลกแห่งความปลอดภัย โลกแห่งความบันเทิง โลกแห่งการเรียนรู้ โลกแห่งความสะดวกสบาย ให้ได้สัมผัสประสบการณ์การใช้งานจริงอย่างสมบูรณ์แบบที่สุดครั้งแรกในไทย ที่งาน “True 5G World @Siam Square” ระหว่างวันที่ 19-22 ธ.ค.ที่ผ่านมา ที่ลิโด้ คอนเน็คท์ และที่ทรูช้อป ทั้ง 3 สาขาในสยามสแควร์ และไอคอนสยาม ถึงวันที่ 14 ม.ค. 2563
*ADVANC หรือเอไอเอส เดินหน้าตอกย้ำผู้นำเครือข่าย 5G อันดับ 1 ที่ทดสอบครบแล้วทุกภูมิภาคทั่วไทยเป็นรายแรกรายเดียว เพื่อประกาศความพร้อมพาคนไทยก้าวเข้าสู่ยุค 5G เนรมิตสามย่านมิตรทาวน์ ศูนย์การค้าแห่งนวัตกรรมและการเรียนรู้ของคนรุ่นใหม่ ให้กลายเป็น Destination ที่ดีที่สุดสำหรับทุกคนที่จะเข้ามาเรียนรู้และทดลองใช้งาน 5G ในสภาพแวดล้อมจริง ผ่าน 5G Use Cases สุดล้ำจากเอไอเอส ที่ทดสอบมาแล้วทั่วทุกภูมิภาค ตอบโจทย์ทุกความสนใจทั้งด้านการสื่อสาร การศึกษา ความบันเทิง อุตสาหกรรม และการสัญจรในอนาคต พร้อมขับเคลื่อนชีวิตคนไทยให้ดีขึ้นและยกระดับประเทศสู่ Thailand 4.0 ร่วมสัมผัสนวัตกรรม 5G ไปด้วยกัน ณ สามย่านมิตรทาวน์ ลานกิจกรรม Semi outdoor ชั้น G จัดแสดงตั้งแต่วันที่ 13 ธ.ค. 2562-3 ม.ค. 2563 เวลา 10.00-22.00 น. ฟรีไม่มีค่าใช้จ่าย
*AMA เซ็นขายเรือบรรทุกน้ำมันและสารเคมี “จ้าวอโนมา” ให้แก่ Ocean Hai Phong Limited มูลค่าราว 55.56 ล้านบาท ทำการส่งมอบเรือระหว่างวันที่ 16 มี.ค.-1 เม.ย. 2563 เนื่องจากมีการปลดระวางเรือที่มีอายุมาก ส่งผลให้กองเรือบรรทุกน้ำมันของ AMA มีจำนวนลดลงจาก 11 ลำเป็น 10 ลำ และมีน้ำหนักบรรทุกรวมลดลงจาก 96,202 เดทเวทตัน เป็น 91,439 เดทเวทตัน อายุเฉลี่ยของกองเรือ 15.90 ปี ส่วนแนวโน้มผลงานของ AMA โบรกฯ คาดไว้ในไตรมาส 4/2562 จะมีกำไรสุทธิ 66 ล้านบาท เพิ่มขึ้น 64% เมื่อเทียบกับช่วงเดียวกันของปีก่อน ก็มีทิศทางที่ดี แต่ราคาหุ้นไม่ค่อยขยับเท่าไร
*THANA จัดแคมเปญพิเศษเพื่อสนับสนุนมาตรการรัฐให้ลูกค้าตัดสินใจซื้อบ้านของธนาสิริได้ง่ายขึ้น โดยนำบ้าน 5 โครงการของ THANA มาร่วมรายการในแคมเปญ “บ้านดีมีดาวน์X2 ที่ธนาสิริ” ตั้งแต่วันนี้ถึง 31 ม.ค. 2563 โดยลูกค้าที่ลงทะเบียนบ้านดีมีดาวน์ของรัฐเพื่อรับ 50,000 บาทแล้ว จะได้ส่วนลดเพิ่มอีก 50,000 บาทจากธนาสิริ เมื่อจองบ้านพร้อมโอนตามกำหนดเงื่อนไขของแต่ละโครงการ หวังกระตุ้นยอดขายในช่วงปลายปีนี้
*หุ้นไอพีโอน้องใหม่ “IMH หรือ โรงพยาบาลอินเตอร์เมดิคัล แคร์ แอนด์ แล็บ” เตรียมลงสนามเทรดตลาด mai วันที่ 26 ธ.ค.นี้ หลังเปิดจองซื้อหุ้น 55 ล้านหุ้นไปแล้วระหว่างวันที่ 18-20 ธ.ค.นี้ ซึ่งมีราคาเสนอขายไอพีโอ 6 บาท/หุ้น โดยจะได้เม็ดเงินจากการระดมทุนจำนวน 330 ล้านบาท เพื่อนำไปใช้ปรับปรุงและขยายสาขาใหม่ พร้อมการจัดซื้อเครื่องมือและอุปกรณ์ของบริษัทย่อย อีกทั้งเพื่อใช้สำหรับการชำระคืนเงินกู้ยืมจากสถาบันการเงิน และที่เหลือใช้เป็นเงินทุนหมุนเวียนในการดำเนินธุรกิจ
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.